《桂林官舍奉寄云壑山人》
明代·蓝智

十年采药住林丘，一入京华觐冕旒。遂别山中猿鹤侣，漫看天上凤麟游。

白云远望潇潇雨，黄叶空山澹澹秋。为觅方壶东海上，许图茆屋近沧洲。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。